Passionate about breeding...
Breeding Project "SHADOW"
Breeding Project "WEBER"
Breeding Project "BLACK MAGIC"
Blesbuck White Face
Blue Wildebeest Breeding Project
Breeding Project "VETERS"
Breeding Project "SKOENE"
Diamond Breeders is a proud member of
Bakkies volg nou sy droom as wildboer
Op die rugbyveld het Bakkies Botha oor meer as 'n dekade sy naam gevestig as 'n harde en robuuste slot wat nie geskroom het om sy lyf op die spel te plaas vir volk en vaderland nie
Terwyl rugby Bakkies se werk was en hy wêreldwyd daarvoor bekendheid verwerf het, is die feit dat hy 'n passie het vir die Bosveld en wildslewe 'n feit van sy menswees wat aan min bekend is. Bakkies het elke beskikbare geleentheid wat hom voorgedoen het in die veld en op wildsplase deurgebring om so fisiese kennis en ondervinding op te doen. Sedert die jaar 2000 het Bakkies homself geskool deur soveel as moontlik oor die industrie te leer en nie lank daarna die daad by die woord gevoeg en met wild begin boer. Bakkies is ook 'n professionele wildjagter wat sy kwalifikasie in 2005 verwerf het.
Dit is nou amptelik nuus dat Bakkies homself na sy rugbyloopbaan formeel gaan toespits op wildsboerdery. Die vraag is egter hoe 'n professionele sportman homself na sy eertydse loopbaan posisioneer en voorberei om 'n wêreldbekende en gerespekteerde nalatenskap in 'n uitdagende wildbedryf op die spel te plaas?
Aan die woord is Bakkies self. "Aangesien ek al 'n geruime tyd in die wildbedryf is weet ek die wildbedryf is uiters kompeterend, ongenaakbaar en in sekere opsigte verdag as 'n ekonomies volhoubare besigheid. Dit bly egter my passie en ek sou myself verwyt as ek nie ten minste die waagmoed aan die dag lê om nou voltyds daarin betrokke te raak nie."
Bakkies het al 'n geruime tyd gelede met 'n gesoute span, die eienaars van Mpatamacha Wild, kragte gesmee in die uitleef van sy wildboer droom. Kutu, Marietjie en Jossie Venter, is ou bekendes in die wildbedryf en het nou op 'n meer ernstige noot saam met Bakkies belange opgeneem in Diamond Breeders. Diamond Breeders is die entiteit waarin die wildboer aktiwiteite bedryf sal word.
Marietjie het lig gewerp op die aanloop tot die uiteindelike smee van bande wat gelei het tot die ontstaan van Diamond Breeders. "Bakkies was vir baie jare 'n kliënt van Mpatamacha Wild. Wat begin het as besigheidsverhouding het oor tyd ontwikkel tot vriendskap en wedersydse vertroue. Ons familie deel Bakkies se droom om te fokus op die teel van uitsonderlike kwaliteit wildspesies. Ons is al 'n hele paar jaar hiermee besig maar dit is 'n proses wat tyd, navorsing, deskundige konsultering en ondervinding verg. Om dit goed te doen neem baie tyd en bloedsweet. Ons wil dit doen op 'n vlak wat ons en Bakkies se reputasie en integriteit gestand doen. Ons wil met goeie reg en op meriete as bewese spesialiste in die bedryf geken word."
Soos Bakkies dit self opsom: "In my loopbaan as sportman het ek geleer dat mens in 'n oogwink jou goeie naam, reputasie en integriteit op die spel kan plaas. Ek het nie by Diamond Breeders betrokke geraak om op my louere te rus en te hoop mense koop by ons wild omdat hulle dalk my naam of gesig onthou en met my wil assosieer nie. So ook het my drie vennote nie daarby betrokke geraak weens hul goeie naam in die bedryf en met die hoop dat almal by ons sal koop omdat hulle as leiers in die wildbedryf gesien word nie. Kopers sal Diamond Breeders se diere koop omdat ons diere sal voldoen aan die kwalitiet wat die kopers in die eerste plek in diere soek. Diamond breeders sal 'n boerdery van inbors en aanvaarbare kwaliteit wees, niks anders nie. Geen moeite of koste word ontsien om voormemende kopers die gemoedsrus te gee dat hulle diere van die hoogste kwaliteit sal aankoop. Hierdie oogmerk is vir Diamond Breeders ononderhandelbaar.